## Zakon o izmjenama i dopunama Zakona o nabavljanju, držanju i nošenju oružja

### NN 59/1990 (31.12.1990.), Zakon o izmjenama i dopunama Zakona o nabavljanju, držanju i nošenju oružja

**SABOR REPUBLIKE HRVATSKE**

**1166**

Na temelju članka 89. Ustava Republike
Hrvatske a u svezi članka 6. i 7. Ustavnog zakona za provedbu Ustava Republike
Hrvatske, donosim

**UKAZ**

**o proglašenju Zakona o
izmjenama i dopunama Zakona o nabavljanju, držanju i nošenju oružja**

Proglašavam Zakon o izmjenama i dopunama
Zakona o nabavljanju, držanju i nošenju oružja kojeg je Sabor Republike
Hrvatske donio na sjednicama Vijeća udruženog
rada, Vijeća općina i Društveno-političkog vijeća 27. prosinca 1990.
godine.

Klasa: 011-01/90-02/60

Urbroj: 71-90-1

Zagreb, 29 prosinca 1990

Predsjednik

Republike Hrvatske
**dr. Franjo Tuđman**, v. r.

**ZAKON**

**o
izmjenama i dopunama Zakona o nabavljanju, držanju i nošenju oružja**

Član 1.

U Zakonu o nabavljanju, držanju i nošenju
oružja (»Narodne novine«, br. 54/74 i 31/86) u članu 1. stavu 2. riječ
»unutrašnjih« zamjenjuje se riječju »unutarnjih«.

Član 2.

U članu 5. stavu 1. riječi »organa
općinske uprave nadležnog za unutrašnje poslove (u daljem tekstu: općinski
organ), prema mjestu prebivališta podnosioca zahtjeva« zamjenjuju se riječima
»organa uprave nadležnog za unutarnje poslove prema mjestu prebivališta odnosno
sjedišta podnosioca zahtjeva (u nastavku teksta: nadležni organ)«.

U stavu 4. riječi »republički sekretar za
unutarnje poslove (u daljem tekstu: republički sekretar)« zamjenjuju se
riječima »ministar unutarnjih poslova (u nastavku teksta: ministar)«.

Član 3.

Iza člana 5. dodaje se novi član koji
glasi:

»Član 5a.

Osobi koja u roku od tri mjeseca od dana
stupanja na snagu ovoga zakona prijavi nadležnom organu da posjeduje oružje bez
oružnog lista nadležni organ može izdati oružni list za takvo oružje bez
utvrđivanja porijekla oružja osim ako je oružje stečeno izvršenjem krivičnog
djela.

Protiv osobe iz stava 1. ovoga člana neće
se voditi prekršajni postupak.

Ovlašćuje se ministar da donese uputstvo
za provođenje odredbe stava 1. ovoga člana.«

Član 4.

U članu 18. stav 1. mijenja se i glasi:

»Državnim organima i organizacijama,
poduzećima i drugim pravnim osobama (u nastavku teksta: organi i organizacije)
nadležni organ može izdati odobrenje za nabavu i držanje oružja i municije samo
radi zaštite njihove imovine«.

Stav 2. briše se.

Stav 3. mijenja se i glasi:

»Streljačkoj i lovačkoj organizaciji može
se izdati odobrenje za nabavljanje i držanje lovačkog odnosno sportskog oružja
i municije za to oružje samo u svrhu obavljanja njihove djelatnosti.«

Dosadašnji stav 3. postaje stav 2.

Član 5.

U članu 19. stavu 1. riječi »Državni
organi, organizacije udruženog rada i druge samoupravne organizacije«
zamjenjuju se riječima »Organi i organizacije« a riječi »društvene« briše se.

U stavu 3. iza riječi »radnici« dodaju se
riječi »organa i« a riječ »društvene« briše se.

Član 6.

U članu 23. stavu 5. riječi »ovlaštenoj organizaciji
udruženog rada« zamjenjuju se riječima »poduzeću ili radnji ovlaštenoj« a
riječi »ovlaštene organizacije udruženog rada« zamjenjuju se riječima
»ovlaštenog poduzeća odnosno radnje«.

Član 7.

U članu 24. stavu 1. riječi »organizacija
udruženog rada« zamjenjuju se riječima »poduzeće odnosno radnja«.

Član 8.

Član 26. mijenja se i glasi:

»Prometom oružja i municije mogu se
baviti poduzeća i radnje koje prije upisa u sudski registar odnosno registar
radnji za to dobiju odobrenje Ministarstva unutarnjih poslova.

Odobrenje za promet oružjem i municijom
izdat će se poduzeću ako ispunjava prostorne i tehničke uvjete za siguran
smještaj i čuvanje oružja i municije od požara, krađe ili drugih mogućnosti
zloupotrebe.

Odobrenje za promet oružjem i municijom
izdat će se i poduzeću u privatnom vlasništvu odnosno radnji koja ispunjava
uvjete iz stava 2. ovoga člana ako vlasnici takvog poduzeća ili radnje
pravomoćnom sudskom presudom nisu osuđeni za kazneno djelo koje očito ukazuje
na njihovu nepodobnost ili na mogućnost zloupotrebe oružja.

Oružjem i municijom u prometu ne smiju
rukovati osobe zaposlene u poduzećima ili radnjama koje su pravomoćnom presudom
osuđene za kaznena djela koja ukazuju na mogućnosti zloupotrebe rukovanja
oružjem.

Poduzeća i radnje iz stava 1. ovoga člana
moraju obavijestiti nadležni organ u roku od osam dana od dana registracije da
su registrirane za obavljanje poslova prometa oružjem i municijom.«

Član 9.

U članu 27. i 28. riječ »Organizacije«
zamjenjuje se riječima »Poduzeća i radnje«.

Član 10.

U članu 29. riječ »Organizacije«
zamjenjuje se riječima »Poduzeća i radnje« a riječi »državni organi,
organizacije udruženog rada i druge organizacije«, riječima »organi i
organizacije«.

Član 11.

Član 30. mijenja se i glasi:

»Ministar donosi propise o izdavanju
odobrenja za nabavljanje, držanje i nošenje oružja i municije, o prostornim i
tehničkim uvjetima za siguran smještaj i čuvanje oružja i municije, o načinu
utvrđivanja tih uvjeta i o vođenju evidencije o nabavljanju, držanju, prometu
oružjem i municijom te o obrascima knjiga za vođenje ovih evidencija kao i
isprava za nabavljanje, držanje i nošenje oružja.«

Član 12.

U članu 31. stavu 1. riječi »organizacije
udruženog rada, druge samoupravne organizacije i zanatske radnje« zamjenjuju se
riječima »poduzeća, radnje i druge pravne osobe«.

U stavu 2. riječi »Organizacije i
zanatske radnje« zamjenjuju se riječima »Poduzeća i radnje« a riječi
»organizacije odnosno zanatske radnje« riječima »poduzeća odnosno radnje«.

Član 13.

U članu 32. i 33. riječi »Organizacije
udruženog rada, druge samoupravne organizacije i zanatske radnje« zamjenjuju se
riječima »Poduzeća, radnje i druge pravne osobe«.

Član 14.

U članu 34. stav 1. mijenja se i glasi:

»Nadležni organ vrši neposredan nadzor
nad nabavljanjem, držanjem i nošenjem oružja i municije, nad prometom,
popravljanjem i prepravljanjem, smještajem i čuvanjem oružja i municije kod
organa i organizacija kao i kod poduzeća i radnji koje se bave prometom ili
popravljanjem i prepravljanjem oružja i municije te kod streljačkih i lovačkih
organizacija.«

U stavu 2. i 3. riječi »organizacija i
državnih organa« zamjenjuju se riječima »organa i organizacija«.

Član 15.

U članu 35. u stavu 1. iza riječi »da li«
dodaju se riječi »organi i«.

U stavu 2. ispred riječi »Organizacije«
dodaje se riječ »Organi i« a iza riječi »pokazati« dodaju se riječi »odobrenje
za držanje oružja odnosno«.

Član 16.

Član 36. mijenja se i glasi:

»Ako osoba kojoj je izdan oružni list
odnosno odobrenje za držanje trofejnog oružja promijeni prebivalište a organi i
organizacije kojima je izdano odobrenje za držanje oružja kao i poduzeća i
radnje koje se bave prometom ili popravljanjem i prepravljanjem oružja
promijene svoje sjedište, dužni su to prijaviti nadležnom organu u roku od 30
dana od dana promjene prebivališta odnosno sjedišta radi upisa u službene
evidencije.

Kada vlasnik oružja umre, odnosno organ
ili organizacija prestane s radom ili uslijed statusnih promjena prestane
postojati kao pravna osoba, nasljednik vlasnika oružja odnosno ovlašteni
zastupnik organa ili organizacije dužan je o tome obavijestiti nadležni organ u
roku od 30 dana«.

Član 17.

U članu 39. stavu 1. točka 1. mijenja se
i glasi:

»1. organ ili organizacija koja nabavi ili
drži oružje ili municiju bez odobrenja nadležnog organa (član 18. stav 1)«.

Točka 2. briše se.

U točki 3. riječi »organizacija udruženog
rada ili druga organizacija iz člana 18. stav 2.« zamjenjuju se riječima
»organi i organizacije iz člana 18. stav 1.«, a riječ »društvene« briše se.

U točkama 5, 6. i 7. riječi »organizacija
udruženog rada« zamjenjuju se riječima »poduzeća i radnje« a riječi »na malo«
brišu se.

U točki 8. riječi »organizacija udruženog
rada ili druga organizacija« zamjenjuju se riječima »organ ili organizacija«.

U točkama 9, 10 i 11. riječi
»organizacija udruženog rada ili zanatska radnja« zamjenjuju se riječima
»poduzeća ili radnja«.

U stavu 2. broj »2« briše se, a riječi »u
organizaciji udruženog rada ili drugoj organizaciji ili zanatskoj radnji«
zamjenjuju se riječima »u poduzeću ili drugoj organizaciji ili radnji«.

U stavu 3. iza riječi »točke 1« briše se
zarez i stavlja točka te briše broj »2.«.

Dosadašnje točke 3, 4, 5, 6, 7, 8, 9, 10.
i 11. postaju točke 2, 3, 4, 5, 6, 7, 8, 9. i 10.

Član 18.

U članu 40. iza riječi »točke 1, « briše
se zarez i stavlja točka te briše broj »2.«.

Član 19.

Iza člana 42. dodaje se novi član 42a.
koji glasi:

»Član 42a.

Ministar je dužan donijeti propise iz
člana 3. i člana 11. ovog zakona u roku od tri mjeseca od dana stupanja na
snagu ovog zakona«.

Član 20.

U članu 7. stavu 2. i 3, članu 9, članu
10, članu 11. stavu 1, članu 12. stavu 3, članu 13. stavu 1, članu 14. stavu 3.
i 4, članu 21, članu 22. stavu 4, članu 23. stavu 1, 3, 4. i 5, članu 24. stavu
1, članu 25. stavu 1, 2. i 3, članu 26. stavu 2, članu 31. stavu 2, članu 34.
stavu 1, 2. i 3, članu 35. stavu 1, članu 37. stavu 1. točka 6. i članu 39.
stavu 1. točka 9. riječi »općinski organ« u odgovarajućem padežu zamjenjuju se
riječima »nadležni organ« u odgovarajućem padežu.

U članu 11. stavu 6, članu 13. stavu 3. i
članu 33. stavu 2. riječi »republički sekretar« zamjenjuju se riječju
»ministar«.

Član 21.

Ovlašćuje se Zakonodavno-pravna komisija
Sabora da utvrdi i izda pročišćeni tekst Zakona o nabavljanju, držanju i
nošenju oružja.

Član 22.

Ovaj zakon stupa na snagu danom objave u
»Narodnim novinama«.

Klasa: 213-02/90-01/07

Zagreb, 27. prosinca 1990.

SABOR

REPUBLIKE HRVATSKE

Predsjednik                                 Predsjednik
Sabora
 Vijeća udruženog rada                   **dr****. Žarko Domljan**, v.r.
**Ivan Matija**, v. r.
if !supportLineBreakNewLine
endif

       Predsjednik
     Vijeća općina
 **Slavko
Degoricija**, v. r.

         Predsjednik

Društveno-političkog vijeća
     **Ivan Vekić**, v. r.

Uredba sa zakonskom snagom, NN 59/1990-1166